अय्यपा मंदिर में होगी मंडल पूजा, निकलेगी शोभायात्रा
रायपुर। टाटीबंध के रिंग रोड नंबर 2 पर स्थित श्री अय्यपा मंदिर में रविवार को मंडल पूजा उत्सव का आयोजन किया जा रहा है। श्री अय्यपा सेवा संघम के अध्यक्ष विनोद पिल्लई और सचिव एमएन सुकुमारन ने बताया कि इस दिन मंदिर की पवित्र 18 सीढ़ियां खुलेंगी। इनके आरोहण के इच्छुक भक्त मंदिर कार्यालय में अपना पंजीयन करवा सकते हैं। टाटीबंध कॉलोनी स्थित भगवान महादेव मंदिर में सुबह 6 बजे पूजा के बाद 6.30 बजे से 7 बजे तक केटटुनिरा आयोजित है। इसके बाद सुबह 8 बजे पल्लीकेट्टू के साथ सभी भक्तजन अय्यपा मंदिर के शोभायात्रा के साथ प्रस्थान करेंगे। पूजा की शुरुआत सुबह 4.30 बजे प्रभात फेरी के साथ हो जाएगी। मंदिर में दिनभर विविध धार्मिक अनुष्ठान होते रहेंगे। मंदिर समिति ने धर्मप्रेमियों से इस आयोजन में अधिकाधिक संख्या में शामिल होने की अपील की है।
awa_Deva hin_Deva